Document ID: 31995R1949

Komisijas Regula (EK) Nr. 1949/95
(1995. gada 7. augusts),
ar ko groza Komisijas 1995. gada 17. janvāra Regulu (EK) Nr. 97/95, ar kuru paredz sīki izstrādātus noteikumus par to, kā piemērot Padomes Regulu (EEK) Nr. 1766/92 attiecībā uz minimālo cenu un kompensācijas maksājumiem kartupeļu audzētājiem, un Padomes Regulu (EK) Nr. 1868/94, ar ko izveido kvotu sistēmu attiecībā uz kartupeļu cietes ražošanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1863/95 [2], un jo īpaši tās 8. panta 5. punktu,
ņemot vērā Padomes 1994. gada 27. jūlija Regulu (EK) Nr. 1868/94, ar ko izveido kvotu sistēmu attiecībā uz kartupeļu cietes ražošanu [3], kurā jaunākie grozījumi izdarīti ar Regulu (EK) Nr. 1863/95, un jo īpaši tās 8. pantu,
tā kā ar Komisijas Regulu (EK) Nr. 1664/95 [4] groza regulas, ar ko groza tās regulas labības, eļļas augu sēklu un proteīnaugu nozarē, ar kurām līdz 1995. gada 1. februārim ir noteiktas konkrētas cenas un summas, kuru vērtība Eiropas valūtas vienībās ir pārlabota lauksaimniecības konversijas likmju korekcijas koeficienta atcelšanas dēļ, jo īpaši minimālo cenu, kas minēta Regulas (EEK) Nr. 1766/92 8. panta 1. punkta trešajā ievilkumā, kompensācijas maksājumus, kuri norādīti minētās regulas 8. panta 2. punkta trešajā ievilkumā un piemaksas summu, kas minēta Regulas (EK) Nr. 1868/94 5. pantā;
tā kā II pielikums Komisijas Regulā (EK) Nr. 97/95 [5], ņemot vērā kartupeļu cietes saturu, nosaka minimālās cenas, kompensācijas maksājumus un piemaksas par 5050 hidrostatiskā svara gramiem kartupeļu; tā kā minētais pielikums jāgroza Regulas (EK) Nr. 1664/95 ieviesto grozījumu dēļ;
tā kā šajā regulā paredzētie pasākumi ir saskaņā ar attiecīgo pārvaldības komiteju atzinumu,
IR PIEŅĒMUSI ŠO REGULU.
1. pants
Regulas (EK) Nr. 97/95 II pielikumu ar šo aizstāj ar šīs regulas pielikumu.
2. pants
Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī.
To piemēro no 1995. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 7. augustā

Labels: 2
17
3
6
15